cyanic-selkie/wikianc huggingface dataset:
2014 உலகக்கோப்பை காற்பந்து
அலுவல் முறை பாடல்
1962ஆம் ஆண்டுமுதல் ஒவ்வொரு உலகக்கோப்பைக்கும் ஒரு அலுவல்முறை பாடல் உருவாக்கப்பட்டு வருகிறது. On 24 January 2014, பன்னாட்டுக் கால்பந்து சங்கங்களின் கூட்டமைப்பும் சோனி இசை நிறுவனமும் சனவரி 24, 2014 அன்று சொல்லிசைக் கலைஞர் பிட்புல், ஜெனிஃபர் லோபஸ் மற்றும் கிளாடியா லெயிட் பாடிய "நாங்கள் ஒருவரே (ஒலே ஒலா)" என்ற பாடலை அலுவல்முறையான பாடலாக அறிவித்தனர். மேலும் சோனி உலகளவில் சூப்பர்சாங் என்றழைக்கப்படும் பாடலுக்கான போட்டியை அறிவித்தது. இது ஒரே விருப்பு, ஒரே தாளம் என்ற அலுவல்முறை இசைக்கோவையில் இடம் பெறும். பெப்ரவரி 10, 2014 அமெரிக்க எலிஜா கிங்கின் "விடா" ("வாழ்வு") என்ற பாடல் தேர்ந்தெடுக்கப்பட்டுள்ளது.இதனை எசுப்பானியர் ரிக்கி மாட்டின் பாடியுள்ளார். வாக்கா வாக்கா (இது ஆபிரிக்காவின் நேரம்) என்ற முந்தைய உலகக்கோப்பைக்கான அலுவல்முறை பாடலைப் பாடிய சக்கீரா "டேர் (ல ல லா)" என்ற பாடலை இதற்கேற்ப மாற்றிப் பாடியுள்ளார். இது இரண்டாம்நிலை அலுவல்முறைப் பாடலாக கொள்ளப்படுகிறது. மார்ச்சு மாத இறுதியில் பிஃபா "டர் உம் ஜெய்தோ (வழி காணுவோம்)" என்ற பாடலை 2014 உலகக்கோப்பைக்கான அலுவல்முறைப் பண்ணாக தேர்ந்தெடுத்துள்ளது.
அறிவியலின் மெய்யியல்
புத்தியல் காலம்
அறிவியலின் புத்தியற் காலத்து அறிவியல் புரட்சியின்போது, பிரான்சிசு பேக்கன் முதன்மையான அறிவியல் ஆளுமையாக விளங்கினார். Novum Organum (1620) எனும் தனது நூலில் (அரிசுடாட்டிலின் Organon நூல் சார்ந்து பெயரிடப்பட்ட நூலில்)  புது ஏரண முறையை பழைய முக்கூற்று ஏரணம் எனும் மெய்யியல் அளவைமுறையை மேம்படுத்த அறிமுகப்படுத்தினார். பேக்கனின் முறை மாற்றுக் கோட்பாடுகளைத் தவிர்க்க, செய்முறைகளின் வரலாறுகளைச் சார்ந்து அமைந்தது. பின்னர், 1637 இல் இரெனே தெ கார்த்தே முறை குறித்த உரையாடல் (Discourse on Method) எனும் தன் நூலில்  அறிவியல் முறைக்கான வழிகாட்டி நெறிமுறைகளுக்கான புதிய சட்டகத்தைப் பகுத்தறிவியத்தைச் சார்ந்து நிறுவினார். அல்காசென், பேக்கன், தெ கார்த்தே ஆகியவர்களின் எழுத்துகள் புத்தியல் அறிவியல் முறையின் வளர்ச்சியில், ஜான் இசுட்டூவர்ட் மில்லினதைப் போலவே, உய்யநிலைப் பாத்திரம் வகிப்பதாகக் கருதப்படுகிறது. டேவிடு கியூம் எனும் மெய்யியலாளர், அறிவியலின் காரணமுடைமையைத் தீர்மானிக்கும் திறமை பற்றிய ஐயுறவை முன்வைத்து, விரிமுறை ஏரணச் சிக்கல் பற்றிய வரம்புடைமையை விளக்கினார்.
ஏரண நேர்காட்சிவாதம்
இருபதாம் நூற்றாண்டுத் தொடக்கத்தில், இயற்பியலாளரிடையே கருவிவாதம் பரவலாக ஆட்சி செலுத்தியது; பின்னர், பல பத்தாண்டுகளுக்கு ஏரண நேர்காட்சிவாதம் இப்புலத்தை வரையறுத்து கோலோச்சியது. நேர்காட்சிவாதம் ஓர்வியன்ற கூற்றுகளை மட்டுமே பொருள் உள்ளனவாக ஏற்று, மீவியற்பியல் விளக்கங்களைப் புறந்தள்ளி, ஏரணவியலையும் புலன்சார் பட்டறிவு வத்த்தையும் மொழியியலையும் இணைக்கும், நிறுவுமைவாத அடிப்படையில் (அறிவியல் கோட்பாடு அல்லது அறிதலியல் விதிமுறைகளைன்படி), பட்டறிவுசார் அறிவியல் புலங்களின் எடுத்துகாட்டுகளுக்குப் பொருந்துமாறு மெய்யியலை நிறுவிட முனைந்தது. இம்முறைப்படி, ஒட்டுமொத்த மெய்யியலையுமே புதிய அறிவியல்சார் மெய்யியலாக மாற்றுவதாக பறைசாற்றி, பெர்லின் வட்டமும் வியன்னா வட்டமும் 1920 களின் பின்கட்டத்தில் ஏரண நேர்காட்சிவாதத்தை முன்வைத்தன.
2014 உலகக்கோப்பை காற்பந்து
ஊடகம்
பரப்புகை உரிமங்கள் – தொலைக்காட்சி, வானொலி, இணையம் மற்றும் நகர்பேசி பரப்புகை – பிஃபாவால் நேரடியாகவோ அல்லது உரிமம் பெற்ற நிறுவனங்களாலோ தனித்தனி பகுதிகளில் விற்கப்பட்டுள்ளன. உலகக்கோப்பை நடத்துவதால் பிஃபா பெரும் வருமானத்தில் இந்த விற்பனை 60% ஆக மதிப்பிடப்படுள்ளது. பன்னாட்டு பரப்புகை மையம் இரியோ டி செனீரோவின் புறநகரில் பர்ரா டா டியுகாவில் ரியோசென்ட்ரோவில் அமைக்கப்பட்டுள்ளது.
அறிவியலின் மெய்யியல்
ஏரண நேர்காட்சிவாதம்
உலூத்விக் விட்கன்சுட்டீனின் தொடக்கநிலை மொழியின் மெய்யியலை விளக்கும் முகமாக, ஏரண நேர்காட்சியாளர்கள் நிறுவல் நெறிமுறையை அல்லது அறிதல்சார் பொருளுடைமைக்கான வரன்முறையை இனங்கண்டனர். இவர்கள் பெர்ட்டிரேண்டு இரசலின் ஏரணவியத்தில் (logicism) இருந்து கணிதவியலை ஏரணவியலாகக் குறைக்கும் வழிமுறையை வந்தடைந்தனர். மேலும், இவர்கள் இரசலின் ஏரண அணுவாதத்தையும் எர்னெசுட்டு மேக்கின் தோற்றநிகழ்வியத்தையும் ஏற்று, அதன்வழியாக, மனம் என்பது புலன் பட்டறிவு வாயிலாக பெறவல்லதை மட்டுமே அறிகிறது எனவும் இயற்பியலாயினும்சரி அல்லது உளவியலாயினும் சரி அனைத்து அறிவியல் புலங்களின் உள்ளடக்கமும் இதுவே எனவும் கொண்டதோடு, பெர்சி பிரிட்ஜ்மேனின் செயல்நெறிவாதத்தையும் (operationalism) ஏற்றனர். எனவே நிறுவமுடிந்ததே அறிவியலானதும் அறிதல்சார் பொருளுடையதும் ஆகும்; நிறுவ இயலாதது அறிவியல் தன்மையற்றதும் அறிதல்சார் பொருளற்றதும் ஆகும்; மீவியற்பியலான அல்லது உணர்ச்சிவயமான அல்லது இவை போன்ற போலிக் கூற்றுகள், புதிய அறிவை வளர்ப்பதைவிட அதை ஒருங்கமைப்பதில் மட்டும் ஈடுபடும், பயில்நிலை மெய்யியலாரின் மேலாய்வுக்கு உரியவையாகும் என வாதிட்டனர்.
2014 உலகக்கோப்பை காற்பந்து
எதிர்ப்புகள்
thumb|ஆரம்ப நிகழ்வு தினத்தில் உலகக்கோப்பை எதிர்ப்பு thumb|பிரேசிலியாவில் கட்டுமானப்பணியில் இறந்த ஒன்பது பேருக்கு நினைவஞ்சலி செலுத்தும் விதமாக நுழைவுச்சீட்டு வாயிலருகில் எதிர்ப்பு வாசகங்களுடன் 2013ஆம் ஆண்டு பிபா கூட்டமைப்புக்களின் கோப்பைப் போட்டிகளின் துவக்கவிழாவிற்கு முன்னதாகவே பிரேசிலியா தேசிய விளையாட்டரங்கத்தின் முன்பாக உலகக்கோப்பை ஆட்டங்களை ஏற்று நடத்த செலவிடப்படும் பொதுமக்கள் வரிப்பணத்தை எதிர்த்து ஆர்பாட்டங்கள் நடைபெற்றன. இந்த போட்டிகளின் துவக்கவிழாவில் பிரேசிலியத் தலைவர் டில்மா ரூசெஃப் மற்றும்  பன்னாட்டுக் கால்பந்து சங்கங்களின் கூட்டமைப்பு தலைவர் செப் பிளாட்டர் பேச வந்தபோது அவர்களைப் பேசவிடாது கூக்குரல் எழுப்பினர். இதன் விளைவாக 2014 உலகக் கோப்பை திறப்புவிழாவில் எந்தவித உரையாற்றலும் இருக்காது என பிஃபா அறிவித்துள்ளது.
அறிவியலின் மெய்யியல்
ஏரண நேர்காட்சிவாதம்
ஏரண நேர்காட்சிவாதம். அதன் சீரிய அறிவியல்சார் எதிர்நடப்பியல் வாதத்தாலேயே பெயர்பெற்றது. இது அறிவியல் நோக்கவியலாதனவற்றைப் பேசுவதை மறுத்ததோடு, காரணமுடைமை, இயங்கமைப்பு, நெறிமுறைகள், ஆகிய அறிவியல் கருத்தினங்களையும் மறுத்தது. இருந்தாலும் இத்தகைய நோக்கவியலாதவற்றை உருவகங்களாகவோ நுண்ணிலையான நேரடி நோக்கீடுகளாகவோ அல்லது மீவியற்பியலானதாகவோ உணர்ச்சிவயமானதாகவோ கருதியது. கோட்பாட்டு விதிகளைப் புலன்சார் விதிகளாக குறைத்தது; கோட்பாட்டு கலைச்சொற்கள் தம் பொருளை நோக்கீட்டுச் சொற்களில் இருந்து ஒப்புடைமை விதிகள் வாயிலாகவே பெறுவதாகக் கருதியது; இயற்பியலில் அமையும் கணிதவியலை, ஏரணவியம் வழியாக குறியீட்டு ஏரணவியலாகக் குறுக்கியது;. இதன் பகுத்தறிவுசார் மீளாக்கம்  இயற்கை மொழியைச் செந்தரக் குறியீட்டுச் சமன்களால் மாற்றியது. இவை அனைத்துமே வலைப்பின்னலாக ஏரணத் தொடரன்களால் ஒருங்கிணைக்கப்பட்டது. அறிவியல் கோட்பாடு அதன் நிறுவல் முறையால் கூறப்பட்டது. இங்கு, இதனுடைய ஏரணக் கலனம் அல்லது புலன்சார் செயல்நெறிவாதம் உண்மையையோ பொய்ப்பிப்பையோ நிறுவியது.
2014 உலகக்கோப்பை காற்பந்து
எதிர்ப்புகள்
இந்த ஆர்பாட்டங்களும் மனக்குறைகளும் பிரேசில் அரசின் பொருளியல் மேலாண்மையை எதிர்த்து எழுந்த பரந்த ஆர்பாட்டங்களின் அங்கங்களாகும். பொது போக்குவரத்தில் உயர்த்தப்பட்ட கட்டணங்களும் இவற்றிற்கு காரணமாயின. மேலும் கூட்டமைப்புக்களின் கோப்பைப் போட்டிகளின் மற்ற ஆட்டங்களின்போதும் அரங்கங்களுக்கு வெளியே இந்தப் போராட்டங்கள் தொடர்ந்தன.
அறிவியலின் மெய்யியல்
ஏரண நேர்காட்சிவாதம்
1930 களின் பின்கட்டத்தில், ஏரண நேர்காட்சிவாதிகள் செருமனிக்கும் பிரித்தானியாவுக்கும் அமெரிக்காவுக்கும் புலம்பெயர்ந்தனர். அதற்குள், பலர் மேக்கின் தோற்றநிகழ்வியலை இருந்து ஆட்டோ நியூரத்தின் புறநிலைவாதத்தால் பதிலீடு செய்யலாயினர். மேலும் உருடோல்ப்பு கார்னாப் நிறுவுதல் எனும் சொல்லை உறுதிபடுத்தல் எனும் எளிய சொல்லால் பதிலீடு செய்தார். 1945 இல் இரண்டாம் உலகப் போர் முடியுந்தறுவாயில், ஏரண நேர்காட்சிவாதம் நீர்த்துப் போய், கார்ல் கெம்பெலின் முயற்சியால்  ஏரண புலன்சார் வாதம் ஆகியது. இவர் அமெரிக்காவில், ஐயப்பாடான காரணமுடைமையை மேற்கோளாக காட்டாமலே, விளக்கங்களுக்கான ஏரண வடிவத்தை இனங்காண்பதற்கு இணையாக, அறிவியல் விளக்கங்களுக்கான விதிசார் படிமத்தை முன்வைத்தார். ஏரண நேர்காட்சிவாத இயக்கம் பகுப்பாய்வு மெய்யியலின் முதுகெலும்பாக மாறி, ஆங்கிலேய மெய்யியலையும் அறிவியலின் மெய்யியலையும் ஏன், 1960 களில் இருந்து அறிவியல் புலங்களையும் கூட கோலோச்சியது. என்றாலும் இவ்வியக்கம் தனது மையச் சிக்கல்களைத் தீர்க்கத் தவறியதோடு, அதன் நெறிமுறைகளும் தொடர்ந்து தாக்குதலுக்கு உள்ளாகின. என்றாலும், அறிவியலின் மெய்யியலை மெய்யியலின் முதன்மை வாய்ந்த உட்பிரிவாக இவ்வியக்கம் முன்னிறுத்தியது. இதில் கார்ல் கெம்பெல் முதன்மைப் பாத்திரம் வகித்தார்.
2014 உலகக்கோப்பை காற்பந்து
எதிர்ப்புகள்
பிளாட்டர் "தங்கள் மனக்குறைகளை வெளிப்படுத்த காற்பந்தை பயன்படுத்தக் கூடாது" எனவும் இந்த விளையாட்டுகளுக்காக செலவிடப்படும் பொதுப்பணம் "உலகக்கோப்பைக்கானது மட்டுமல்ல, வருங்காலத்திற்கானவை" எனவும் கூறினார். பொதுமக்களுக்கு ஆற்றிய உரையில் ரூசெஃப் கூறினார்: "இந்த விளையாட்டரங்கங்களுக்காக அரசு செலவழித்த பணம் ஓர் நிதி முதலீடு; இவற்றைப் பயன்படுத்தும் பின்னாள் அரசுகளும் நிறுவனங்களும் செலுத்தும் கட்டணங்களால் இது முறையே மீட்கப்படும்".
அறிவியலின் மெய்யியல்
தாமசு குஃன்
தாமசு குஃன் 1962 இல் வெளியிட்ட அறிவியல் புரட்சிகளின் கட்டமைப்பு எனும் நூலில், ஏரண நேர்காட்சிவாதத்துக்கான எதிர்வினையைத் தெளிவாக அறிவித்தார். இவர் நோக்கிடு, மதிப்பீட்டு நிகழ்வு குறிப்பிட்ட சிந்தனைச் சட்டகத்துக்குள் நிகழ்வதாக வாதிட்டார். சிந்தனைச் சட்டகம் என இவர் குறிப்பிடும் சொல்லின் சாரம் உலகின் ஏரணவியலாக உருவகப்படுத்தப்படும் காட்சிப் படிமம் ஆகும்; இதில் ஏரண முரண்பாடுகள் அமையாது; இக்கண்ணோட்டத்தில் இருந்து செய்யும் நோக்கீடுகள் இக்காட்சிப் படிமத்துக்குப் பொருத்தமாக அமையும். இந்தச் சட்டகத்துக்குள் அமையும் நோக்கீடு, புதிர் விடுவிப்பு நிகழ்வே இயல்பான அறிவியல் ஆகும் என விளக்கினார். மேலும், இவர் ஒரு சிந்தனைச் சட்டகம் மற்றொன்றைக் கடந்து முந்திச் செல்லலாம் என்பதை விளக்கி, இந்நிகழ்வு சிந்தனைச் சட்டகப் பெயர்வு எனப் பெயரிட்டு விளக்கினார்.
2014 உலகக்கோப்பை காற்பந்து
விளையாட்டரங்கினுள் அத்துமீறல்
சூன் 18 அன்று எசுப்பானியாவிற்கும் சிலிக்கும் நடந்த பி குழு ஆட்டத்தின்போது 100 சிலியின் ஆதரவாளர்கள் மரக்கானா விளையாட்டரங்கதினுள் அத்துமீறி உட்புகுந்தார்கள். ஒருவர் உடல்நலக்கேடுடன் இருப்பதாக நடித்து காவலரின் கவனத்தை திசை திருப்ப, மற்றுவர்கள் இரு தடுப்புச் சுவர்களை உடைத்தும் ஊடக மையத்தின் கண்ணாடிக் கதவை உடைத்தும் விளையாட்டரங்கினுள் நுழைந்தார்கள். முன்னதாக சூன் 15 அன்றும் இத்தகைய அத்துமீறலை அர்கெந்தீனர்கள்  எஃப்  குழு ஆட்ட தினத்தன்று நடத்தினர்.
லூயிசு சுவாரெசு கடி நிகழ்வு
2014 உலகக்கோப்பை போட்டிகளில் டி குழுவில் உருகுவைக்கும்  இத்தாலிக்குமான இறுதியாட்டத்தின் 79வது நிமிடத்தில்  உருகுவையின் ஆட்டக்காரர் லூயிசு சுவாரெசு இத்தாலிய ஆட்டக்காரர் ஜியார்ஜியோ சில்லினியின் இடது தோள்பட்டைக் கடித்தார்;  உடனேயே செல்லினி ஆட்டநடுவருக்கு தமது கடிக் காயத்தைக் காண்பித்தார். இத்தாலிக்கு தடங்கலில்லா உதை வழங்கப்பட்டபோதும் அப்போது சுவாரெசிற்கு எந்த தண்டனைச் சீட்டும் வழங்கப்படவில்லை. இத்தாலிய வீரர்கள் நடுவரிடம் முறையிட்டிருக்கையில் உருகுவைக்கு கோண உதை வாய்ப்பு கிட்டியது. இதில் உருகுவையின் டியாகோ கோடின் கோலடித்து ஆட்டத்தை உருகுவை 1-0இல் வென்றது. இதனால் டி குழுவில் இரண்டாமிடத்தை எட்டி அடுத்த நிலைக்கு தகுதி பெற்றது. ஆட்டத்திற்குப் பின்னர் சுவாரெசு "செல்லினியின் தோள் மீது தொடர்பு ஏற்பட்டதாகவும் வேறேதும் இல்லை எனவும்"  "இவை நிகழ்வது இயல்பே" என்றும் கூறினார். இவ்வாறு ஓர் எதிராளியைக் கடிப்பது சுவாரெசிற்கு மூன்றாம் முறையாகும். சூன் 26 அன்று பிஃபாவின் ஒழுங்கு நடவடிக்கைக் குழு சுவாரெசை ஒன்பது பன்னாட்டு ஆட்டங்களிலில் பங்கேற்பதை உடனடியாகத் தடை செய்தது. இதனால் உலகக்கோப்பையில் மேலும் பங்கேற்க இயலாது போயிற்று. மேலும் காற்பந்து தொடர்புடைய, விளையாட்டரங்கினுள் நுழைவது உட்பட, எந்தவொரு செயற்பாட்டிலும் நான்கு மாதங்கள் அவர் பங்கேற்க தடை விதித்தது. இக்குழு அபராதத் தொகையாகவும் சுவிசு பிராங்க்100,000 (ஏறத்தாழ. US$112,000 அல்லது £65,700) விதித்தது. இந்தத் தீர்ப்பு அவர் கழக மாற்றலுக்கு இடையூறாக இருக்காது. இந்தத் தீர்ப்பை எதிர்த்து உருகுவை கால்பந்துச் சங்கம் (AUF) மேல்முறையீடு செய்யவிருப்பதாகக் கூறியுள்ளது.
அறிவியலின் மெய்யியல்
தாமசு குஃன்
குஃன்னைப் பொறுத்த்வரையில், சிந்தனைச் சட்டகத் தேர்வு ஏரண நிகழ்வுகளால் நிலைநிறுத்தப்படுகிறதே ஒழிய, அதனால் அறுதியாகத் தீர்மானிக்கப்படுவதில்லை. தனியரின் சிந்தனைச் சட்டகத் தேர்வு பின்வருமாறு அமையும். அவர் முதலில் இரண்டு அல்லது அதற்கு மேற்பட்ட உலக உருவகப்படங்களை உருவாக்கி, பிறகு இவற்றில் இதில் எது குறிப்பிட்ட சிந்தனைச் சட்டகத்தோடு கூடுதலாகப் பொருந்திப் போகிறதோ அந்தச் சிந்தனைச் சட்டகத்தை அவர் தேர்வு செய்வார். ஒரு சிந்தனைச் சட்டகம் பொதுவாக ஏற்கப்பட்டால் அதற்கு அறிவியல் சமூகத்தின் பொதுக் கருத்தேற்பைக் குறிப்பதாக கொள்கிறார். குறிப்பிட்ட சிந்தனைச் சட்டகத்தை ஏற்பதும் மறுப்பதும் சமூக நிகழ்வாலும் ஏரண நிகழ்வாலும் ஏற்படுவதாகும் என வாதிடுகிறார். என்றாலும், குஃன்னின் இந்த நிலைப்பாடு, சார்புடைமை வாதமல்ல. குஃன்னின் கண்ணோட்டத்தில், பழைய சட்டகத்தின்படி, கணிசமாக நோக்கீட்டுப் பிறழ்வுகள் அமைந்து, புதிய சட்டகம் தேவைப்படுகையில், சட்டகப் பெயர்ச்சி ஏற்படுகிறது. அதாவது நோக்கீடுகள் பழைய சட்டகப் பின்னணியிலேயே எடுக்கப்பட்டாலும், அந்நோக்கீடுகள் வழியாகவே புதிய சட்டகம் தேர்வு செய்யப்படுகிறது.
2014 உலகக்கோப்பை காற்பந்து
நெய்மார் எலும்பு முறிவு
கொலம்பியாவுடனான காலிறுதிப் போட்டியில் பந்தைத் தடுக்க முயலும்போது நெய்மாரின் முதுகில் பின்னாலிருந்து கொலம்பிய ஆட்டக்காரர் யுவான் கேமிலோ சுனிகா காலால் முட்டினார்; இதனால் காயமடைந்த நெய்மாரை தூக்குப் படுக்கையில் களத்தை விட்டு எடுத்துவர வேண்டியதாயிற்று. மருத்துவமனையில் பரிசோதனைகளுக்குப் பிறகு நெய்மாரின் முதுகுத்தண்டில் ஓர் முள்ளெலும்பு உடைந்துள்ளதாகவும் அதனால் அவரால் மேற்கொண்டு உலகக்கோப்பை ஆட்டங்களில் பங்கேற்க இயலாது என்றும் அறிவிக்கப்பட்டது.
அறிவியலின் மெய்யியல்
சமூக அறிவியலின் மெய்யியல்
முதன்மைக் கட்டுரை:சமூக அறிவியலின் மெய்யியல்
2014 உலகக்கோப்பை காற்பந்து
வெளி இணைப்புக்கள்
பகுப்பு:உலகக்கோப்பை காற்பந்து பகுப்பு:2014 இல் விளையாட்டுகள் பகுப்பு:பிரேசிலில் விளையாட்டு
அறிவியலின் மெய்யியல்
சமூக அறிவியலின் மெய்யியல்
சமூக அறிவியலின் மெய்யியல்என்பது சமூகவியல், மானுடவியல் அல்லது மாந்தரினவியல், அரசியலியல் போன்ர சமூக அறிவியல் புலங்களின் முறைகளையும் ஏரணத்தையும் கருப்பொருளாகக் கொண்டதாகும். சமூக அறிவியலின் மெய்யியலாளர்கள் சமூக அறிவியல் புலங்களுக்கும் இயர்கை அறிவியல் புலங்களுக்கும் இடையில் உள்ள ஒற்றுமைகளையும் வேற்றுமைகளையும் பொருட்படுத்தி, சமூக நிகழ்வு, வாய்ப்புள்ள சமூக விதிகள் ஆகியவற்றுக்கும் சமூகக் கட்டமைப்பு, முகமைகளுக்கும் இடையே நிலவும் இருப்பியல் அல்லது நிலவுகையியல் உறவுகளைக் கவனத்தில் கொள்கின்றனர்.
பிரெஞ்சு மெய்யியலாளர், அகசுதே காம்தே (1798–1857), நேர்காட்சிவாத அறிதல்முறையியல் கண்ணோட்டத்தை நேர்காட்சி மெய்யியலின் வழித்தடம் எனும் நூலில் நிறுவினார். இந்நூல் 1830 முதல்1842 வரையில் பல பனுவல்களாக வெளியிடப்பட்டது. வழித்தடம் முதல் மூன்று தொகுதிகள் முதன்மையாக அப்போது நிலவிய இயற்கை அறிவியல் புலங்களான கணிதவியல், வானியல், இயற்பியல், வேதியியல், உயிரியல் ஆகியவற்றைப் பற்றி விளக்கியது. இவற்றின் பிந்தைய இருபுலங்கள் சமுகவியலின் வருங்கால வரவைக் கட்டியங் கூறின.". காம்தேவின் கருதல்படி, மாந்தரின் சமூகம் பற்றிய அறிகூவல்மிக்க, சிக்கலான சமூகவியலுக்கு முன் இயற்கை அறிவியல்கள் உருவாதல் கட்டாயமாகும். இவர் சமூகத்தின் மூன்று படிமலர்ச்சி கட்டங்கலைக் குறிப்பிடுகிறார் இது 'முக்கட்ட விதி' எனப்படுகிரது. இவர் க்குறும் சமூக வலர்ச்சியின் மூன்று கட்டங்களாவன:(1) இறையியல் கட்டம், (2) the மெய்யியல் கட்டம், and (3) நேர்காட்சிக்கட்டம்.
காம்தேவின் நேர்காட்சியியல் அல்லது நேர்காட்சிநெறி முறைசார் சமூகவியல், சமூகவியல் ஆராய்ச்சிக்கான தொடக்கநிலை மெய்யியல் அடிப்படைகளை நிறுவியது. தர்கீம், மார்க்சு, மாக்சு வெபெர் ஆகியோர் நிகழ்கால சமூக அறிவியலின் தந்தையராகப் போற்றப்படுகின்றனர். உளவியலில், நேர்காட்சிநெறி வரலாற்றியலாகப் பேணப்படும் நடத்தையியல்வாதம் அல்லது நெறியில் அமைந்துள்ளது. அறிவியல் தொழில்நுட்பம் வழியிலான சமூக முன்னேற்றம் தவிர்க்கவியலாத விளைவாகும் எனக் கருதும் தொழிநுட்பவியல் அறிஞர்களும் நேர்காட்சிநெறி வழியினரே.
நேர்காட்சிவாதம் நெருக்கமாக அறிவியல்வாதத்தோடு பின்னிப்பிணைந்ததாகும்;இது இயற்கை அறிவியல் அறிவையும் முறைகளையும் மெய்யியல், சமூக அறிவியல், பிற அனைத்து துறைகளின் உசாவலுக்கும் பயன்படுத்தலாம் எனக் கருதுகிறது. பெரும்பாலான சமூகவியல் அறிஞர்களும் வரலாற்றியலாளர்களும் மரபான நேர்காட்சிநெறியைப் பின்பற்றுவதில்லை. இன்று, சமூக, இயற்கை அறிவியல் அறிஞர்கள் நடைமுறையில் நோக்கீட்டாளர் சார்புநிலை, சமூகக் கட்டமைப்பு ஆகியவற்றின் பிறழ்நிலை விளைவுகளைக் கவனத்தில் கொள்கின்றனர். இத்தகைய ஐயுறவுநெறி, தாமசு குஃன், புதிய மெய்யியல் இயக்கங்களான உய்யநிலை நடப்புநெறி அல்லது ந்டப்பியல், புதுப்பயன்முறைநெறி ஆகியவற்றின் அறிவியல் சார்ந்த கொணர்வுமுறையைப் பொதுவாக வலுவிழக்கச் செய்கிறது. மெய்யியல்சார் சமூகவியலாளரான யூர்கென் ஏபர்மாசு தூய கருவிசார் பகுத்தறிவு நெறியைப் பின்பற்ரும் அறிவியல் சிந்தனை கருத்தியலுக்கு மிகவும் நெருக்கமாகி விடுகிறதென வாதிடுகிரார்.
மாநகரம்
thumb|250px|உலகின் மிகப்பெரிய மாநகரமான சாங்காய். thumb|right|250px|உலகின் மிகப்பெரிய மொட்ரோபோலீசான டோக்கியோ மாநகரம் என்பது ஒப்பீட்டளவில் பெரிய, நிரந்தரமான குடியிருப்பு ஆகும். இதை மாநகர், பெருநகரம், பெருநகர் போன்ற பெயர்களாலும் குறிப்பது உண்டு. பெரிய நகரமே பொதுவாக மாநகரம் (city) என அழைக்கப்பட்டாலும், மாநகரம் என்பதற்குப் பொதுவான வரைவிலக்கணம் கிடையாது. மாநகரத்தை, நகரத்திலிருந்து வேறுபடுத்துவதற்கான வழிமுறைகள் குறித்தும் இணக்கப்பாடு இல்லை. இது நகரத்தின் வளர்ச்சியடைந்த ஒரு வகை எனலாம். மாநகரம் என்ற சொல் வெவ்வேறு நாடுகளில் வேறுபட்ட வரைவிலக்கணங்களுடன் பயன்பாட்டிலுள்ளது. பொதுவாக வரலாற்று, நிர்வாக மற்றும் பண்பாட்டுக் காரணங்கள் ஒரு நகரம் மாநகரமாக சட்டப்படி அறிவிக்கப் படுவதற்கான அடிப்படையாக அமைகின்றன.
எடுத்துக்காட்டாக, ஐக்கிய அமெரிக்க மாநிலமான மசச்சூசெட்சில் உள்ளூர் சட்டவாக்க சபையினால் ஏற்றுக்கொள்ளப்பட்ட கூட்டிணைப்பு விதிகள் மாநகரத்தை, நகரத்தில் இருந்து வேறுபடுத்துகின்றன. ஐக்கிய இராச்சியத்திலும், சில பொதுநலவாய நாடுகளிலும் மாநகரம் என்பது அரச பட்டயத்துடன் கூடிய ஒரு குடியிருப்பு ஆகும். முற்காலத்தில் ஐரோப்பாவில் பேராலயம் ஒன்றுடன் கூடிய நகர்ப்புறக் குடியிருப்பு மாநகரம் எனக் கருதப்பட்டது.
தோற்றம்
thumb|250px|[[புளோரன்சு, இத்தாலி]] thumb|250px|[[கராகாசு, வெனசுவேலா]] thumb|250px|[[பாரிசு, பிரான்சு]] thumb|250px|[[பின்லாந்து|பின்லாந்தில் உள்ள தம்பேர் நகரம்]] முதல் மாநகரங்கள் தோன்றியமைக்கான நிலைமைகளை அறிந்து கொள்வதற்குப் போதிய சான்றுகள் இல்லை. மாநகரங்கள் தோன்றியமைக்கான முன்நிபந்தனைகள், இவ்வுருவாக்கத்துக்கு உந்து விசையாக இருந்திருக்கக்கூடிய அடிப்படையான பொறிமுறைகள் என்பன குறித்துப் பல்வேறு கோட்பாட்டாளர்கள் தமக்குச் சரியெனத் தோன்றிய கருத்துக்களை முன்வைத்துள்ளனர்.
வேளாண்மை முதன்மை
புதியகற்காலப் புரட்சிக்குப் பின்பே முதல் மாநகரங்கள் தோன்றின என்பது பொதுவாக ஏற்றுக்கொள்ளப்பட்ட கருத்து. புதியகற்காலப் புரட்சியின்போது வேளாண்மை அறிமுகமானது. இது மக்கள் அடர்த்தியாக வாழ்வதைச் சாத்தியமாக்கியதன் மூலம் மாநகரங்கள் வளர்வதற்கு உதவியது. வேளாண்மையின் அறிமுகம், வேட்டையாடியும் உணவு சேகரித்தும் வாழ்ந்த மக்களைத் தமது நாடோடி வாழ்க்கையைக் கைவிட்டு வேளாண்மையைக் கைக்கொண்ட மக்களுக்கு அருகில் நிரந்தரமாக வாழ்வதற்கு ஊக்குவித்தது. வேளாண்மையினால் மக்கள்தொகை அடர்த்தி கூடியதும், ஓரலகு நிலத்தில் இருந்து பெறக்கூடிய உணவு உற்பத்தி அளவு கூடியதும் மாநகரங்களில் இடம்பெறுவன போன்ற நடவடிக்கைகளுக்கான வாய்ப்பான சூழ்நிலைகளை உருவாக்கின. "மாநகரங்களும் பொருளாதார வளர்ச்சியும்" என்னும் நூலை எழுதிய பால் பைரோச் என்பார் மேற் சொன்ன நிலைப்பாட்டை ஆதரிப்பவராக இருந்தார். இந்நூலில், உண்மையான மாநகரங்கள் உருவாவதற்கு முன் வேளாண்மை நடவடிக்கைகள் அவசியம் என அவர் வாதித்தார்.
ஒரு குடியிருப்பு மாநகரம் என்னும் தகுதியைப் பெறுவதற்கு, அது வணிகத்தை ஆதரிப்பதற்கான மிகையான மூலப்பொருட்களைக் கொண்டிருக்க வேண்டும் என்பது வேரே கோர்டன் சில்டே என்பவரது கருத்து புதிய கற்காலத்துக்கு முன்னர், வேட்டையாடியும் உணவு சேகரித்தும் வாழ்ந்த சமுதாயங்களில், பெருமளவிலான மக்கள்தொகையைத் தாங்குவதற்குத் தேவையான உணவை வழங்குவதற்கு பெரிய நிலப்பரப்புத் தேவைப்பட்டது. இது வணிக ஓட்டத்தைக் கட்டுப்படுத்துவதை இயலாதது ஆக்கியிருக்கும் என்கிறார் பைரோச். இதை விளக்குவதற்கு பைரோச் ஒரு எடுத்துக்காட்டைக் கொடுத்துள்ளார்: "மேற்கு ஐரோப்பாவில், முன்-புதியகற்காலத்தில் மக்கள்தொகை அடர்த்தி ஒரு சதுரகிலோமீட்டருக்கு 0.1 ஆக இருந்திருக்கும்". இந்த மக்கள்தொகை அடர்த்தியைக் கணிப்புக்கான அடிப்படையாகக் கொண்டும், உணவு உற்பத்தியில் 10% வணிகத்துக்காக உபரியாக இருக்கும், மாநகரக் குடிமக்கள் வேளாண்மையில் ஈடுபடுவதில்லை என்னும் கருதுகோள்களின் அடிப்படையிலும், பின்வருமாறு கணிப்பிட்டார். "1000 பேரைக்கொண்ட ஒரு மாநகரைப் பேணுவதற்கு, போக்குவரத்துச் செலவைக் கருத்தில் கொள்ளாமல், 100,000 சதுர கிலோமீட்டர் நிலப்பரப்புத் தேவைப்பட்டிருக்கும். போக்குவரத்துச் செலவையும் எடுத்துக்கொண்டால் தேவையான நிலப்பரப்பு 200,000 சதுர கிலோமீட்டர் ஆக இருக்கும்......". இது ஏறத்தாழ பெரிய பிரித்தானியாவின் பரப்பளவுக்கு ஈடானது என்று பைரோச் எடுத்துக் காட்டினார்.
உருவானதற்கான காரணங்கள்
மக்கள் ஏன் தொடக்கத்தில் ஒன்றாக ஓரிடத்தில் சேர்ந்து அடர்த்தியாக வாழத் தலைப்பட்டனர் என்பதற்கு, கோட்பாட்டாளர்கள் பலவகையான காரணங்களை முன்வைத்துள்ளனர். பிரெண்டன் ஓ'பிளகேர்ட்டி என்பவர் தான் எழுதிய நகரப் பொருளியல் (City Economics) என்னும் நூலில், "அவற்றினது சாதகத் தன்மைகள், பாதகத் தன்மைகளைவிடக் கூடுதலாக இருந்தால் மட்டுமே, பல ஆயிரம் ஆண்டுகள் இருந்ததைப்போல, நகரங்கள் நிலைத்திருக்கும்" என்றார். ஓ'பிளகேர்ட்டி, கவரத்தக்க இரண்டு சாதக நிலைமைகளை எடுத்துக் காட்டுகிறார். ஒன்று, economies of scale மற்றது, உயரும் விகித அளவு விளைவு (increasing returns to scale). இக்கருத்துருக்கள் பொதுவாக நிறுவனங்களுடன் தொடர்புள்ளவை. எனினும், மிக அடிப்படையான பொருளாதார முறைமைகளில் கூட இவற்றின் பயன்பாட்டைக் காணலாம். எல்லா உள்ளீடுகளையும் இரண்டு மடங்காகக் கூட்டும்போது, விளைவு இரண்டு மடங்குக்கும் மேலாகக் கூடுமானால் அங்கே "உயரும் விகித அளவு விளைவு ஏற்படுவதாகக் கூறலாம். அதே வேளை விளைவு இரண்டு மடங்காகும்போது செலவு இரண்டு மடங்கிலும் குறைவாக இருக்குமானால் அந்நடவடிக்கை economies of scale ஐக் கொண்டிருக்கிறது எனக் கூறமுடியும் . இந்தக் கருத்துருக்களுக்கு எடுத்துக்காட்டுகள் தருவதற்காக, ஓ'பிளகேர்ட்டி, நகரங்கள் உருவானதற்கான மிகப் பழைய காரணங்களுள் ஒன்றான "பாதுகாப்பு" என்பதைப் பயன்படுத்துகிறார். இந்த எடுத்துக்காட்டில், பாதுகாப்புக்காகப் பயன்படுத்தப்படுவும் எதுவும் (எகா. மதில் சுவர்) உள்ளீடு ஆகும். பாதுகாக்கப்பட்ட நிலப்பகுதியும், அங்கேயுள்ள பெறுமதியானவை அனைத்தும் ஒருங்கே "விளைவு" என்பதற்குள் அடங்கும். பாதுகாக்கப்பட வேண்டிய நிலப்பகுதி சதுரமானது என்றும், அதிலுள்ள ஒவ்வொரு எக்டெயர் நிலமும் ஒரேயளவு பாதுகாப்புப் பெறுமானம் கொண்டது என்றும் எடுத்துக்கொள்ளலாம். பாதுகாப்பின் சாதக விளைவு பாதுகாக்கப்பட்ட நிலப்பகுதியின் பரப்பளவுக்கு விகித சமனாக இருக்கும்.
உள்ளீடு மதிற் சுவரின் நீளத்தில் தங்கியுள்ளது:
இவற்றின்படி இதில் "உயரும் விகித அளவு விளைவு" உள்ளது:
அத்துடன் economies of scale உம் இதில் காணப்படுகிறது. இதனால் நகரங்கள் பாதுகாப்பில் செலவுகளைக் குறைக்கின்றது. எனவே மக்கள் தம்மையும், தமது செல்வத்தையும் சூறையாடும் காட்டுமிராண்டிப் படைகளிடமிருந்து காத்துக் கொள்வதற்கான தேவை, நகரங்கள் உருவானதற்கான ஒரு காரணம் எனலாம்.
பொருட்கள், மக்கள், எண்ணக்கருக்கள் போன்றவற்றுக்கான போக்குவரத்துச் செலவு குறைவது நகர உருவாக்கத்துக்கான காரணம் என்பதை எட்வார்ட் கிளீசர் என்பாரும் தமது கட்டுரை ஒன்றில் குறிப்பிடுகிறார். தூரம் குறைவதன் நன்மைகள் பற்றி விளக்கிய கிளீசர், மாநகரின் அளவு இரட்டிக்கும்போது, தொழிலாளர் 10% கூடுதலான கூலியைப் பெறுகின்றனர் என்கிறார். பெரிய மாநகரங்கள் ஒரே உற்பத்தித் திறனுக்கு சிறிய நகரங்களிலும் கூடுதலான கூலி கொடுப்பதில்லை எனக் கூறும் கிளீசர், தொழிலாளர்கள் பெரிய நகரங்களுக்கு இடம்பெயரும்போது அவர்களுடைய செயற்றிறன் அதிகமாவதாலேயே அவர்களது வருமானம் கூடுகிறது என விளக்குகிறார். எனினும், இரண்டு மடங்கு பெரிய நகரங்களுக்கு இடம்பெயரும்போது கிடைக்கும் 10% கூலி அதிகரிப்பு தொழிலாளர்களுக்கு அதிக பயனைக் கொடுப்பதில்லை. உயர்ந்த வாழ்க்கைச் செலவு கூடுதல் வருமானத்தை அவர்களிடன் இருந்து எடுத்துக்கொள்கிறது. ஆனாலும், நகரத்தில் வசிப்பதால் வேறு பயன்கள் அவர்களுக்குக் கிடைக்கின்றன.
புவியியல்
நகரங்கள் எவ்வாறான வடிவங்களைக் கொண்டிருக்க வேண்டும் என்னும் கேள்விக்குப் பதிலாக நகரத் திட்டமிடலில் பல்வேறு வகையான திட்டங்கள் செயற்படுத்தப்படுகின்றன. பொதுவாகப் பரவலாக அறியப்பட்ட வடிவங்களுள் ஒன்றாக "வலையமைப்புத் தளக்கோலம் கொண்ட நகரங்கள் விளங்குகின்றன. இத்தகைய நகருக்கான தளக் கோலம் சீனாவில் ஆயிரக் கணக்கான ஆண்டுகள் பயன்பட்டு வருகின்றது. பேரரசர் அலெக்சாண்டரின் நகரத் திட்டமிடலாளரும், இவ்வாறான தளக்கோலத்தைத் தனியாக உருவாக்கினார். இவரது வடிவமைப்பை, உரோமர் விரும்பி ஏற்றுக்கொண்டனர். அயர்லாந்தின் திட்டமிடப்பட்டு 1613 இல் வேலைகள் துவக்கப்பட்ட முதல் நகரம் டெர்ரி ஆகும், இந்த நகர் கட்டுமானப் பணிகளில் சுவர்களை கட்டி முடிக்க ஐந்து ஆண்டுகள் ஆனது. நகரத்தைச் சூழ்ந்த இந்தச் சுவர்களில் நான்கு வாயில்களைக் கொண்டதாக மைய வைரம் போன்ற பாதுகாப்புமிக்க ஒரு நல்ல வடிவமைப்பு என்று கருதப்பட்டது. இவ்வடிவமைப்புகொண்ட கட்டடங்கள் பிரித்தானிய வட அமெரிக்காவின் காலனிகளில் பரவலாக பரவியது.
பண்டைய கிரேக்கர்கள் பெரும்பாலும் மத்தியதரைக் கடல் பகுதியில் தங்கள் குடியிருப்பு கட்டங்களை திட்டமிட்ட வகையில் அமைத்தனர். இதற்கு பிரையன் நகரமானது ஒரு சிறந்த எடுத்துக்காட்டுகளில் ஒன்றாக உள்ளது. இந்த நகரம் இன்றைய திட்டமிடப்பட்ட நகரங்களைவிட பல வகைகளில் பல்வேறு சிறப்புகளைக் கொண்டிருந்தது, பதினைந்து நூற்றாண்டுகளுக்கு முற்காலத்திய, சிந்து சமவெளி நாகரிகத்தைச் சேர்ந்தவர்கள் மொகெஞ்சதாரோ போன்ற நகர கட்டுமானங்களைப் பயன்படுத்தி வழ்ந்துவந்தனர். மத்திய காலங்களில் சிறந்த திட்டமிடலோடு கட்டப்பட்ட நகரங்கள் இருந்ததற்கான ஆதாரம் உள்ளது. பிரான்சின் தெற்கே பல்வேறு ஆட்சியாளர்களால் நிறுவப்பட்ட நகரங்களும், பழைய டச்சு மற்றும் பிளெமெய்ஷு நகரங்களின் நகர விரிவாக்கங்களும் இவற்றிர்க்கு நல்ல உதாரணங்கள் ஆகும்.
19 ஆம் நூற்றாண்டில் திட்டமிடப்பட்ட நகரங்கள், குறிப்பாக பாரிஸ்   நகரத்தின் மறுவடிவமைப்புக்குப் பிறகு இவ்வாறான திட்டங்கள் பிரபலமாக உருவாயின. இவற்றின் காரணமாக பழைய பாதைகள் மேலும் அகலப்படுத்தப்பட்டு மறு உருவாக்கம் செய்யப்பட்டன. ஐக்கிய அமெரிக்காவில் தனது புதிய நிலப்பகுதிகள் மற்றும் நகரங்களில் திட்டமிடப்பட்ட கட்ட அமைப்புகளை  கட்டாயப்படுத்தியது, அமெரிக்காவின் மேற்குப்பகுதிகளான சால்ட் லேக் நகரம் மற்றும் சான் பிரான்சிஸ்கோ  போன்ற இடங்களில் இவ்வாறு கட்டமைப்புகள் ஒழுங்கமைக்கப்பட்டன.
மற்ற வடிவங்களில் ஆரக்கால் கட்டமைப்பை உள்ளடக்கியிருக்கலாம், இதில் பிரதான சாலைகள் ஆரக்கால் போன்று மையப் புள்ளியில் இணைகின்றன. இது பெரும்பாலும் ஒரு வரலாற்று வடிவம் ஆகும், நகரம் வளரவளர நகர கட்டுமானம் நீண்ட காலமாக தொடர்ந்து வளர்ச்சியடைந்ததில் விளைவு ஆகும். அண்மைக்கால வரலாற்றில், இத்தகைய வடிவங்கள் நகரத்தின் புறநகர்பகுதிகளை சுற்றி உள்ள சாலைகளில் போக்குவரத்து நெரிசலை ஏற்படுத்தின. பல டச்சு நகரங்கள் இவ்வாறான முறையில் கட்டமைக்கப்பட்டுள்ளன: செறிவான சாலைகளால் சூழப்பட்ட ஒரு மையச் சதுரம். அதிலிருந்து நகரத்தின் ஒவ்வொரு விரிவாக்கமும் ஒரு புதிய வட்டமாக (நகர சுவர்கள் கொண்ட சாலை) குறிக்கப்படும். ஆம்ஸ்டர்டாம், ஹார்லெம் மற்றும் மாஸ்கோ போன்ற நகரங்களில், இந்த மாதிரியான இன்னும் தெளிவாக தெரியும் எடுத்துக்காட்டுகளாகும்.
இவற்றையும் பார்க்கவும்
பகுப்பு:குடியிருப்புகள் பகுப்பு:மாநகரம் பகுப்பு:மாநகரங்கள்
பாயிர வகை
பாயிர வகை இரண்டு என நன்னூல் கூறுகிறது.
” பாயிரம் பொதுசிறப் பெனவிரு பாற்றே “ - நன்னூல் - 2
அவை பொதுப்பாயிரம், சிறப்புப் பாயிரம் என்பவைகளாகும்.
பொதுப்பாயிரம் என்பது எல்லா நூல்களுக்கும் பொதுவானதாக இருக்கும். சிறப்புப்பாயிரம் எனப்படுவது ஒரு தனிப்பட்ட நூலுக்கு உரிய சிறப்புகளைக் குறிப்பதாக இருக்கும்.
வெளி இணைப்புகள்
பகுப்பு:தமிழ் இலக்கணம்
அரசாங்க விஞ்ஞானக் கல்லூரி, மாத்தளை
அரசாங்க விஞ்ஞானக் கல்லூரி, மாத்தளை (Government Science College, Matale) ( சிங்களம் : රජයේ විද්‍යා විද්‍යාලය ) மத்திய மாகாணத்தில் மாத்தளை மாவட்டத்தில் அமைந்துள்ள முன்னணி கலவன் பாடசாலைகளில் ஒன்றாகும். இதுவொரு தேசியப் பாடசாலை
இப்பாடசாலையில் உயர்தர வகுப்புகளே நடைபெறுகின்றன. மாத்தளை மாவட்டத்தில் சிறந்த பெறுபேறுகளைப் பெறக்கூடிய மாணவர்கள் உயர்தர விஞ்ஞானக் கல்வி கற்பதற்கான வாய்ப்பினை இப்பாடசாலை வழங்கி வருகின்றது. குறிப்பாக இப்பாடசாலையில் கல்விகற்ற பலர் டாக்டர்களாகவும், பொறியியலாளர்களாகவும் உள்ளனர். கல்வித்துறையில் இப்பாடசாலை தொடர்ச்சியாக பல சாதனைகளைப் படைத்து வந்துள்ளது.
வெளியிணைப்புக்கள்
பகுப்பு:மாத்தளை மாவட்டப் பாடசாலைகள் பகுப்பு:இலங்கையின் தேசிய பாடசாலைகள் பகுப்பு:இலங்கையின் கலவன் பாடசாலைகள்
நகர்ப்புறம்
மாநகரம், நகரம், புறநகரப் பகுதிகள் போன்ற நகரத் தன்மை கொண்ட பகுதிகள் நகர்ப்புறங்கள் (urban) எனப்படுகின்றன. இப்பகுதிகள் கூடிய குடித்தொகை அடர்த்திகளைக் கொண்டிருப்பதுடன், வர்த்தகம், கைத்தொழில், பல்வேறு சேவைத் தொழில்கள் ஆகியவற்றைப் பொருளாதார அடிப்படையாகக் கொண்டுள்ளன.
இவற்றையும் பார்க்கவும்
பகுப்பு:நகராக்கம் பகுப்பு:நில மேலாண்மை
Ortschaft Miejscowość
பண்டைத் தமிழ நாகரிகமும் பண்பாடும் (நூல்)
மொழி ஞாயிறு தேவநேயப் பாவாணரால் எழுதி வெளியிடப்பட்ட நூல் பண்டைத் தமிழ்
நாகரிகமும் பண்பாடும் ஆகும். 1966இல் பதிப்பிடப்பட்ட இந்நூல் 240 பக்கங்களை உள்ளடக்கியதாகும். இதில் தமிழர் நாகரிகம் மொழி, துப்புரவு, ஊன், உடை, அணி, உறையுள், ஊர்தியும் போக்குவரத்தும், வாழ்க்கைவகை, சமயவொழுக்கம், தொழில்கள், வாணிகம், அரசியல், கல்வி, அறிவியல்கள் ஆகியனவாக வகைப்படுத்திக் கூறப்படுகிறது. பண்பாடு மக்களைக் கொண்டு, பொது, அந்தணர் பண்பாடு, அரசர் பண்பாடு, வணிகர் பண்பாடு, வேளாளர் பண்பாடு, பிறவகுப்பார் பண்பாடு, கள்வர் பண்பாடு, பெண்டிர் பண்பாடு எனப் பிரித்துச் சொல்லப்படுகின்றது.
நாகரிகம் சொற்பிறப்பு
நகர்+அகம் என்பது புணர்ந்து நகரகம் ஆகிப் பின் திரிந்து நகரிகம் என்றாகி அதன் பின்னர் நாகரிகம் என்று திரியும். மாந்தர் முதன்முதலில் நகர நிலையிலேயே நாகரிகம் அடைந்தமையால் நாகரிகப் பெயர் அதனின்றே தோன்றியது.
பண்பாடு சொற்பிறப்பு
பண்படுதல் என்றால் சீர்படுத்தல் அல்லது திருத்தல் எனப்பொருள் படும். நிலத்தைப் பண்படுத்தல் என்றால் நிலத்தை பயிர்செய்யத்தக்கவாறு சீர்படுத்தலாம். ஆகவே மனிதர் பண்படுவது பண்பாடு ஆகும். ஆகவே தமிழில் பண்பு என்பது ஒருவரில் காணப்படும் பண்படுத்தப்பட்ட நல்ல தன்மைகளையும், இயல்பு என்பது இயற்கையாகவே காணப்படுவனவற்றினையும் குறிக்கும்.
நாகரிகத்திற்கும் பண்பாட்டுக்கும் வேறுபாடு
பாவாணர் திருந்திய வாழ்க்கை பண்பாடு என்றும் அதாவது "உள்ளத்திற்குப் புறம்பான உணவு, உடை, உறையுள் முதலியவற்றின் செம்மை" நாகரிகம் என்றும், திருந்திய ஒழுக்கம் அதாவது "உள்ளத்தின் செம்மை" பண்பாடு எனவும் குறிப்பிடுகிறார்.
முன்னுரையில் மேலதிகமாக இந்திய நாகரிகம் தமிழரதே ஆதல் பற்றியும், இந்திய நாகரிகம் ஆரியரதே எனக் காட்டக் கையாளப்படும் வழிகள் பற்றியும், குமரிக்கண்ட இடப்பெயரும் மூவேந்தர் குடிப்பெயரும் ஆகியன பற்றியும் கூறப்படுகிறன.
மேற்கோள்கள்
பகுப்பு:தமிழர் பண்பாட்டு நூல்கள் பகுப்பு:1966 தமிழ் நூல்கள்
கும்பம் படைத்தல்
உணவை அம்மன் முன் குவியலாகக் கொட்டி படைப்பதை கும்பம் படைத்தல் என்பர். கும்பம் என்பதற்கு குவியல் என்பது பொருளாகும். இவ்வழிபாட்டினை கும்பம் போட்டு படைத்தல் என்றும் கூறுவார்கள்.
கும்பத்தில் இடம்பெறும் பொருட்கள்
கொழுக்கட்டை, மாவிளக்கு, புழுங்கள் அரிசி சோறு, கத்தரிக்காய்- கருவாடு சேர்ந்த குழம்பு ஆகியவை கும்பத்தில் இடம்பெறும் பொருளாகும்.
பூசைசெய்தல்
கூழ் ஊற்றுதல் விழா அன்று மாலை இலை அல்லது பாத்திரத்தில் சோறு, குழம்பு இட்டு, அதன்மீது கொழுகட்டையும் அவித்த மாவிளக்ககையும் படையல் வைப்பர். படையலி்ட்டு மாவிளக்கு ஏற்றியபின் கற்பூரம் ஏற்றி, தேங்காய் உடைத்தை வழிபடுவர்.
கும்பம் கொட்டுதல்
கூழ் ஊற்றுதல் விழாவன்று மாலை படைத்த படையலை, அன்று இரவு பத்துமணி முதல் அதிகாலை ஒரு மணிக்குள் வீடுதோறும் மாரியம்மன் கோயிலுக்கு எடுத்துச் செல்வர். கோயிலில் மாரியம்மன் முன் விரிக்கப்பட்டுள்ள வெள்ளைைத் துணி மீது எல்லா சோற்றையும் குவியலாகக் கொட்டி அதன்மீது மாவிளக்கு ஏற்றி வைத்து சூடம் ஏற்றி அம்மனை வழிபடுவர். இவ்வழிபாட்டைதான் கும்பம் படைத்தல் என்பர்.
வெளியிணைப்புகள்
பகுப்பு:இந்து சமய வழிபாடுகள் பகுப்பு: துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அஜித கேசகம்பளி
அஜித கேசகம்பளி (Ajita Kesakambali) (अजित केशकंबली, கிமு ஆறாம் நூற்றாண்டைச் சேர்ந்த, பண்டைய இந்தியாவின் இந்திய மெய்யியலாளர் ஆவார். இவர் சார்வாகம் எனும் உலகாயதம் தத்துவப் பிரிவைச் சேர்ந்தவர். இவர் கௌதம புத்தர் மற்றும் மகாவீரர் ஆகியோரின் சமகாலத்தவர் ஆவார். இவர் மரணம் அழிவை ஏற்படுத்தும் மற்றும் ஆன்மா மற்றும் உடலின் அடையாளம் என்ற கோட்பாடுகளைக் கொண்டவர். இவர் வேதங்களை மறுத்ததுடன், இறை மறுப்பாளராகவே இருந்தார்.
உசாத்துணை
பகுப்பு:மெய்யியலாளர்கள் பகுப்பு:இந்திய மெய்யியலாளர்கள்
குரோமியம்(II) குளோரைடு
குரோமியம் (II) குளோரைடு (Chromium(II) chloride) என்பது CrCl2(H2O)n என்ற மூலக்கூற்று வாய்ப்பாட்டை உடைய கனிமச் சேர்மத்தைக் குறிக்கிறது. நீரற்ற திண்மமனாது தூய்மையாக இருக்கும்போது வெள்ளை நிறத்தில் இருக்கும், இருப்பினும் வணிக மாதிரிகள் பெரும்பாலும் சாம்பல் அல்லது பச்சை நிறத்தில் இருக்கும். இது நீர் உறிஞ்சும் திறன் தன்மை உடையது ஆகும். இதன் டெட்ராஐதரேட்டு Cr(H2O)4Cl2 காற்றில் உள்ள ஈரப்பதத்தை எடுத்துக்கொண்டு நீரில் கரைந்து பிரகாசமான நீல நிறக் கரைசலை வழங்குகிறது. குரோமியம் (II) குளோரைடு வணிக ரீதியான பயன்பாடுகளைக் கொண்டிருக்கவில்லை, ஆனால் மற்ற குரோமியம் அணைவுச் சேர்மங்களின் தொகுப்புக்கு ஆய்வக அளவில் பயன்படுத்தப்படுகிறது.
சக்தன் தம்புரான்
இராம வர்மா குஞ்ஞி பிள்ளை தம்புரான் (Rama Varma Kunhjippilla Thampuran) (1751-1805), அல்லது ஒன்பதாம் இராம வர்மா என்றும் பிரபலமாக சக்தன் தம்புரான் என்றும் அழைக்கப்படும் இவர் கொச்சி இராச்சியத்தின் மன்னராக இருந்தார் இவரது அரண்மனை கொச்சின் இராச்சியத்தின் ஒரு பகுதியாக இருந்த திருச்சூரில் இருந்தது. பல பாரம்பரிய விழாக்கள் மற்றும் வரலாற்று கோயில்கள் காரணமாக திருச்சூர் நகரம் கேரளாவின் கலாச்சாரத் தலைநகரம் என்று குறிப்பிடப்படுகிறது. திருச்சூர் நகரத்தின் சிற்பியாக சக்தன் தம்புரான் கருதப்படுகிறார். திருச்சூர் பூரம் திருவிழா இவரால் தற்போதைய வடிவத்தில் புதுப்பித்ததாகக் கருதப்படுகிறது.
குரோமியம்(II) குளோரைடு
தொகுப்பு
அல்லது மின்னாற்பகுப்பு மூலமும் தயாரிக்கப்படுகிறது.
சக்தன் தம்புரான்
ஆரம்ப ஆண்டுகள்
கி.பி 1751 ஆகத்து 26 ஆம் தேதி வெள்ளரப்பள்ளி அரண்மனையில் சென்னமங்கலம் மனையின் அனுஜன் நம்பூதிரிபாடு மற்றும் கொச்சின் அரச குடும்பத்தைச் சேர்ந்த அம்பிகா தம்புரான் ஆகியோருக்குப் பிறந்தார். இவருக்கு மூன்று வயதாக இருந்தபோது இவரது தாயார் இறந்தார். இளவரசனை இவரது தாயின் தங்கை வளர்த்தார். கல்லெங்கரா பிஷாரடி போன்ற அறிஞர்களின் பயிற்சியின் கீழ் அவரது ஆரம்பக் கல்வி நடந்தது. சக்தன் என்றால் சக்திவாய்ந்தவர் எனப்பொருள்படும். இவரது பெயரைப் போலவே இவர் மிகவும் சக்திவாய்ந்த மன்னாகவே கருதப்பட்டார்.
குரோமியம்(II) குளோரைடு
தொகுப்பு
சிறிய அளவிலான தயாரிப்புகளில் CrCl3 ஐ ஒடுக்க இலித்தியம் அலுமினியம் ஐதரைடு, துத்தநாகம் அல்லது தொடர்புடைய வினைக்காரணிகளை பயன்படுத்தலாம்.
சக்தன் தம்புரான்
திருமணம்
வலது|thumb|250x250px|தம்புரான் தகனம் செய்யப்பட்ட [[சக்தன் தம்புரான் அரண்மனை நுழைவாயிலின் காட்சி]] தம்புரான் இரண்டு முறை திருமணம் செய்து கொண்டார். திரிச்சூரின் புகழ்பெற்ற வடக்கே குருப்பாத் குடும்பத்தைச் சேர்ந்த ஒரு நாயர் பெண்மணியை தனது 30 வயதில் முதல் திருமணம் செய்து கொண்டார். இந்த முதல் மனைவியுடன் அவருக்கு ஒரு மகள் இருந்ததாகக் கூறப்படுகிறது. இருப்பினும், இந்த நேத்தியார் அம்மா (கொச்சின் மன்னனின் மனைவியின் தலைப்பு) மகிழ்ச்சியற்ற திருமணத்திற்குப் பிறகு சீக்கிரமாகவே இறந்தார்.
குரோமியம்(II) குளோரைடு
தொகுப்பு
ஐதரசன் குளோரைடுடன் குரோமியம் (II) அசிடேட் கரைசலை வினைப்படுத்துவதன் மூலமும் CrCl2 தயாரிக்கப்படலாம்.
சக்தன் தம்புரான்
திருமணம்
அதன்பிறகு தம்புரான் சில தசாப்தங்களாக திருமணமாகாமல் இருந்தார். கரிம்பட்டா குடும்பத்தைச் சேர்ந்த 17 வயதான சம்முகுட்டி நேத்தியார் அம்மா என்பவரை தன்து 52 வயதில் மீண்டும் இரண்டாவ திருமணம் செய்து கொண்டார். இவர், பாரம்பரிய நடன வடிவமான கைகோட்டிகல்லியின் இசைக்கலைஞரும், நடனக் கலைஞருமாவார். திருமணமான 4 ஆண்டுகளுக்குப் பிறகு தம்புரான் இறந்தார். அந்த நேரத்தில், விதவை நேத்தியார் அம்மாவுக்கு அரசிடமிருந்து பண உதவி கிடைக்கவில்லை. எனவே அவர், தனது 21 வயதில், தனது மூதாதையர் வீட்டிற்கு திரும்பினார்.
இறப்பு
thumb| கொச்சியின் மன்னர் இராமவர்மா சக்தி தம்புரானின் கல்லறை. அரண்மனைத் தோப்பு (வடக்கேரா அரண்மனை வளாகம்) தனது 55 வது பிறந்தநாளுக்குப் பிறகு, சக்தன் தம்புரான் நோய்வாய்ப்பட்டு 1805 செப்டம்பர் 26 அன்று திரிச்சூர் நகரில் இறந்தார். இவர் திரிச்சூரின் சக்தன் தம்புரான் அரண்மனையில் அடக்கம் செய்யப்பட்டார். திருச்சூர் நகரில் உள்ள இவரது அரண்மனை ஒரு நினைவுச்சின்னமாக பாதுகாக்கப்படுகிறது. திருச்சூர் நகரத்தின் வளர்ச்சிக்கும், கேரளாவின் கலாச்சார தலைநகராகவும் மாற்றுவதற்கு இவர் பொறுப்பாளராக கருதப்படுகிறார்.
குரோமியம்(II) குளோரைடு
கட்டமைப்பு மற்றும் பண்புகள்
நீரற்ற குரோமியம்(II) குளோரைடு வெண்மை நிறத்தைக் கொண்டிருக்கும். இருப்பினும், வணிக மாதிரிகள் பெரும்பாலும் சாம்பல் அல்லது பச்சை நிறத்தில் இருக்கும். அவை பிஎன்என்எம் வெளித்தொகுதியில் படிகமாகிறது. இது சேர்மத்தின் உரூத்தைல் வடிவமானது சீர்குலைந்ததால் ஏற்பட்ட அமைப்பாகும். இந்த அமைப்பு; இது கால்சியம் குளோரைடுக்கு ஒத்த வடிவத்தைக் கொண்டதாக இருக்கிறது. Cr மையங்களானவை ஜான்-டெல்லர் விளைவால் சிதைக்கப்பட்டு எண்முகி வடிவத்தைப் பெறுகின்றன.
மேற்கோள்கள்
பகுப்பு:ஒடுக்கிகள் பகுப்பு:உலோக ஆலைடுகள் பகுப்பு:குளோரைடுகள் பகுப்பு:Articles without KEGG source பகுப்பு:Articles without EBI source பகுப்பு:குரோமியம்(II) சேர்மங்கள்
சக்தன் தம்புரான்
நிர்வாகம்
1762 ஆம் ஆண்டில், கொச்சி இராச்சியம் பத்து வட்டங்களாகவும் இரண்டு அரை வட்டங்களாகவும் ) உருவாயின. ஆனால் முந்தைய நிலப்பிரபுத்துவ தலைவர்கள் தங்கள் கோட்டையைத் தக்க வைத்துக் கொண்டனர். தம்புரான் கொச்சி இராச்சியத்தின் சிம்மாசனத்தில் ஏறிய பிறகு, நிலப்பிரபுத்துவ தலைவர்களிடமிருந்து நிலத்தை கையகப்படுத்தி தனது அதிகாரத்தை பலப்படுத்தினார். அந்த நேரத்தில், வடக்குநாதன் கோயில் மற்றும் பெருவனம் மகாதேவர் கோயில் ஆகியவை யோகியதிரிப்பாடுகள் எனப்படும் நம்பூதிரிச் சமூகத்தால் கட்டுப்படுத்தப்பட்டன. திருச்சூர் மாவட்டத்தின் பல்வேறு கோயில்களிலிருந்து யோகியதிரிப்பாடுகள் தேர்ந்தெடுக்கப்பட்டனர். கோயில்களின் கட்டுப்பாட்டை தம்புரான் கைப்பற்றி அவர்களின் முறையை ஒழித்தார். இந்த கடுமையான அணுகுமுறையானது இவருக்கு சக்தன் என்ற பெயரைப் பெற்றுத்தந்தது. பிரிட்டிசு இராச்சியத்தின் போது, பிரிட்டிசு அதிகாரிகள் தம்புரானுடன் நல்ல உறவைக் கொண்டிருந்தனர். திருவிதாங்கூரைச் சேர்ந்த கார்த்திகைத் திருநாள் இராமவர்மனின் தனிப்பட்ட நண்பராகவும் இருந்தார்.
திருச்சூர் நகரம்
வலது|thumb|250x250px| சக்தன் தம்புரனால் கட்டப்பட்ட சுவராஜ் சுற்றுப்பாதையின் ஒரு பறவைப் பார்வை நவீன நகரமான திருச்சூர் அதன் தோற்றத்தை சக்தன் தம்புரனுக்குக் கடன்பட்டிருக்கிறது. இவரது இரு மனைவிகளும் இங்கு பிறந்ததால் தான் இவர் அந்த ஊரை நேசித்ததற்குக் காரணம் என்று கருதப்படுகிறது. அவர்கள் திருச்சூரின் குருப்பாத் மற்றும் கரிம்பட்டா குடும்பங்களைச் சேர்ந்தவர்கள். தம்புரான் திருச்சூர் நகரை கண்டறிந்து தனது தலைநகரத்தை திருப்பூணித்துறையிலிருந்து திருச்சூருக்கு மாற்றினார். இவர் வடக்குநாதன் கோயிலைச் சுற்றியுள்ள 60 ஏக்கர் (24 ஹெக்டேர்) தேக்கு காடுகளை அகற்றி, இப்போது நகரின் மையத்தில் இருக்கும் தேக்கின்காடு மைதானத்தை உருவாக்கினார். காட்டைத் அழித்தப்பின், இப்போது சுவராஜ் சுற்றுப்பாதை என்று அழைக்கப்படும் வட்ட கான்கிரீட் சாலையைக் கட்டினார்.
சக்தன் தம்புரான் அரண்மனை
திருச்சூரில் 6 ஏக்கர் (2.4 ஹெக்டேர்) பரப்பளவில் அமைந்துள்ள சக்தன் தம்புரான் அரண்மனை என்பது (இந்தியாவின் கேரள மாநிலத்தில் உள்ள திருச்சூர் நகரில் அமைந்துள்ள ஒரு அரண்மனையாகும். இது வடக்கேக்கிரா கோவிலகம் என்றும் அழைக்கப்படுகிறது. இது 1795 ஆம் ஆண்டில் புனரமைக்கப்பட்ட பிறகு கேரளா மற்றும் டச்சு கட்டடக்கலை பாணிகளின் கலவையாக திகழ்கிறது. இது தம்புரானின் வரலாற்று கலாச்சார மற்றும் கட்டடக்கலை சார்ந்த அரண்மனைகளில் ஒன்றாகும். அதே போல் சக்தன் தம்புரான் அரண்மனை (கொச்சின் வம்சத்தின் சிறந்த ஆட்சியாளர்) தொல்லியல் துறையால் பாதுகாக்கப்படுகிறது. இந்த அரண்மனை 2005 ஆம் ஆண்டில் மாநிலத்தால் ஒரு அருங்காட்சியகமாக மாற்றப்பட்டது.
வெளி இணைப்புகள்
பகுப்பு:1805 இறப்புகள் பகுப்பு:1751 பிறப்புகள் பகுப்பு:19-ஆம் நூற்றாண்டு இந்திய அரசர்கள் பகுப்பு:18-ஆம் நூற்றாண்டு இந்திய அரசர்கள்
எண்ணெய்குடி மாரியம்மன் கோயில்
எண்ணெய்குடி மாரியம்மன் கோயில் தமிழ்நாட்டில் திருவாரூர் மாவட்டம், எண்ணெய்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
தள்ளூரி ராமேஸ்வரி
ராமேஸ்வரி என்பவர் ஒரு இந்திய நடிகை ஆவார். இவர் இந்தி, ஒடியா மற்றும் தெலுங்கு மொழி படங்களில் நடித்துள்ளார். இவர்‌ தள்ளூரி ராமேஸ்வரி என அழைக்கப்படுகிறார்.
பிறப்பு மற்றும் குடும்பம்
இவர் ஆந்திராவில் பிறந்தவர்.‌ காக்கிநாடாவில் வளர்ந்தார். இவர் பஞ்சாபி நடிகர்‌ மற்றும் தயாரிப்பாளரான தீபக் சேத்தை மணந்தார். அவருக்கு பாஸ்கர பிரதாப் சேத் மற்றும் சூர்யா பிரேம் சேத் என்ற இரு மகன்கள் உள்ளனர். ராமேஸ்வரி தனது குழந்தைகளை வளர்ப்பதற்காக நடிப்பிலிருந்து ஓய்வு எடுத்தார்.
விருதுகள்
1978 இல் கே. விஸ்வநாத் இயக்கத்தில் சந்திர மோகன் உடன் ராமேஸ்வரி முதல்முறையாக சீதாமகாலட்சுமி என்ற படத்தின் மூலம் தெலுங்கு திரையுலகில் அறிமுகமானார்.‌  இத்திரைப்படத்தில் சிறந்த நடிப்பை வெளிபடுத்தியமைக்காக பிலிம் ஃபேர் விருது கிடைத்தது.
வெளி இணைப்புகள்
பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்கு நடிகைகள் பகுப்பு:இந்திய தொலைக்காட்சி நடிகைகள் பகுப்பு:இந்தி தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தெலுங்கு தொலைக்காட்சி நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தி திரைப்பட நடிகைகள்
கனாவுஜி மொழி
கனாவுஜி மொழி இந்திய மாநிலமான உத்தரப் பிரதேசத்தின் பல்வேறு மாவட்டங்களில் பேசப்பட்டுவரும் ஒரு இந்திய-ஆரிய மொழியாகும். இது பொதுவாக மேற்கு ஹிந்தியின் கிளை மொழியாகவும் கருதப்படுவதுண்டு. இம் மொழியிலும், திர்ஹாரி, மாறுநிலைக் கனாவுஜி முதலிய கிளைமொழிகளும் காணப்படுகின்றன.
இம் மொழியினர் தங்கள் மொழியைப் பல்வேறு தேவைகளுக்கும் பயன்படுத்தி வந்த போதிலும், தற்காலத்தில் இவர்கள் மத்தியில் ஹிந்தி மொழியின் பயன்பாடு அதிகரித்து வருகின்றது. அழிந்து போகக்கூடிய வாய்ப்புள்ள இம் மொழியைக் காப்பாற்றுவதிலும் இவர்களில் ஒரு பகுதியினர் அக்கறை காட்டி வருகின்றனர்.
கனாவுஜி என்னும் பெயரை ஆய்வாளர்களே இம்மொழிக்கு வழங்கியிருக்கலாம் என நம்பப்படுகின்றது. இம்மொழி பேசுபவர்கள் தங்கள் மொழியை ஹிந்தி என்றே குறிப்பிடுகின்றனர்.
இவற்றையும் பார்க்கவும்
பகுப்பு:இந்திய-ஆரிய மொழிகள்
பிரதாப் சிங்
பிரதாப் சிங் பாரதீய ஜனதா கட்சியின் இந்திய அரசியல்வாதியும், ராஜஸ்தான் சபாரா விதான சபா சட்டமன்ற உறுப்பினராகவும் ராஜஸ்தான் சட்டமன்ற உறுப்பினராகவும் உள்ளார்.
References
பகுப்பு:பாரதிய ஜனதா கட்சி அரசியல்வாதிகள்
ஆரஞ்சு சிண்டு சிலந்திபிடிப்பான்
ஆரஞ்சு சிண்டு சிலந்திபிடிப்பான் (Orange-tufted spiderhunter)(அராக்னோதெரா பிளாமிபெரா) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது தெற்கு மற்றும் கிழக்கு பிலிப்பீன்சில் காணப்படுகிறது. இது முதலில் சிறிய சிலந்திபிடிப்பானின் துணைகிளையினமாகக் கருதப்பட்டது.
மேற்கோள்கள்
பகுப்பு:சிலந்திபிடிப்பான்கள்
சிற்றூர்தி
thumb|கார்லைலில் சுற்றுக்காவல் புரியும் [[பிரித்தானியா|பிரித்தானியக் காவற்றுறைச் சிற்றூர்தி]] சிற்றூர்தி (Van) என்பது பொருட்களையும் மக்களையும் கொண்டு செல்லும் ஊர்தி ஆகும்.
பெயர் விளக்கம்
சிற்றூர்தியின் ஆங்கிலப் பெயரான Van என்பது மூடப்பட்ட ஊர்தியைக் குறிக்கும் Caravan என்ற ஆங்கிலச் சொல்லின் சுருக்கம் ஆகும்.
இந்தியாவில்
இந்தியாவில் சிற்றூர்தி மூலம் பயணஞ்செய்தல் பொதுவான பயணஞ்செய்யும் முறைகளுள் ஒன்றாகக் காணப்படுகிறது. பெரும்பாலும் பாடசாலை மாணவர்களைக் கொண்டு செல்வதற்குச் சிற்றூர்தி பயன்படுத்தப்படுகின்றது.
பயன்பாடுகள்
ஐக்கிய அமெரிக்காவின் நகரப் பகுதிகளில் முழு அளவுச் சிற்றூர்திகள் 1971இலிருந்து பயணச் சிற்றூர்திகளாகப் பயன்படுத்தப்படுகின்றன.
பெரும்பாலான நகர்வாணிபங்களிலும் பொருட்களைக் கொண்டு செல்லச் சிற்றூர்திகள் பயன்படுத்தப்படுகின்றன.
படிச் சிற்றூர்தி
thumb|அமெரிக்க அஞ்சற்சேவைப் படிச் சிற்றூர்தி படிச் சிற்றூர்தியானது பெரும்பாலும் வழங்கற்சேவைகள், தூதஞ்சற்சேவை போன்றவற்றுக்காகப் பயன்படுத்தப்படுகின்றது. ஐக்கிய அமெரிக்காவிலும் கனடாவிலும் அஞ்சலகங்களினால் பொதிப் பிரிப்புச் சேவைக்கும் படிச் சிற்றூர்தி பயன்படுத்தப்படுகின்றது.
பெரிய நகரங்களில், படிச் சிற்றூர்திகள் அவற்றின் வாயிலைத் திறந்தபடியே செல்வதை அவதானிக்க முடியும்.
மேற்கோள்கள்
பகுப்பு:சாலைப் போக்குவரத்து
அரசு சட்டக் கல்லூரி, திருச்சிராப்பள்ளி
திருச்சிராப்பள்ளி அரசு சட்டக் கல்லூரி தமிழகத்தின் திருச்சிராப்பள்ளி மாவட்டத்தில் செயல்பட்டு வரும் சட்டக் கல்லூரியாகும். தமிழ்நாட்டு அரசின் ஏழு சட்டக்கல்லூரிகளில் ஒன்றாகும். தமிழகத்தின் இதர சட்டக்கல்லூரிகளைப் போலவே, இதன் நிருவாகம் தமிழக சட்டக் கல்வித்துறையிடம் உள்ளது. தமிழ்நாடு டாக்டர் அம்பேத்கர் சட்டப் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.
தொடக்கம்
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் தொடங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசினர் சட்டக் கல்லூரி, கோயம்புத்தூர் ஆகியவை இதர இரு கல்லூரிகளாகும்.
வழங்கும் படிப்புகள்
இங்கு இளநிலை மற்றும் முதுநிலை சட்டப் படிப்புகள் கற்பிக்கப்படுகின்றன. மாணவிகளுக்கான விடுதி வசதியும் உள்ளது.
இதனையும் காண்க
பகுப்பு: தமிழ்நாட்டு சட்டக் கல்லூரிகள் பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்
சைவமரபு பாதுகாப்பு மாநாடு 2010
சைவமரபு பாதுகாப்பு மாநாடு 2010  என்பது தஞ்சையில் நடைபெற்ற ஒரு சைவ சமய மாநாடு ஆகும். தமிழ்ப் பற்று என்ற பெயரில் வேதாகம நிந்தனை செய்வதைத் தடுக்கவும், தொன்மையான சைவ மரபினைப் பாதுகாக்கவும், சைவ சமய நூல்களைத் தகுந்த முறையில் போற்றவும், சைவப் பெருமக்களிடையே விழிப்புணர்ச்சியை ஏற்படுத்தவும் இந்த மாநாட்டைச் சைவநெறி வளர்ச்சிக் கழகம் ஏற்பாடு செய்தது. இம்மாநாட்டிற்கு சுவாமி தயானந்த சரசுவதி சிறப்பு அழைப்பாளராக அழைக்கப்பட்டிருந்தார்.
தீர்மானங்கள்
இந்த மாநாட்டில் பின்வரும் தீர்மானங்கள் நிறைவேற்றப்பட்டன.
மேற்கோள்கள்
பகுப்பு:தமிழில் சமய மாநாடுகள் பகுப்பு:2010 தமிழ் மாநாடுகள் பகுப்பு:இந்தியாவில் தமிழ் மாநாடுகள் பகுப்பு:சைவத்தமிழ் மாநாடுகள்
மின்கம்பி
thumb|மின்கம்பி மின்கம்பி மின்காந்த சத்தியை எடுத்துசெல்ல மின்சுற்றுகளில் பயன்படுகின்றது. மின்சுற்றுக்களில் உள்ள கூறுகள்|கூறுகளை இணைப்பது மின்கம்பி ஆகும். மின்கம்பி நீள் உருளை வடிவில் மின்கடதும் தன்மை உள்ள பொருள் கொண்டு உருவாக்கப்படுகின்றது. அடிப்படையில் மின்கம்பி ஒரு மின்கடத்தி ஆகும். ஓரச்சு வடம், இரு கம்பி வடம், நுண்கீற்று தடம் என பல வகை மின்கம்பிகள் மின்சுற்றுக்களில் பயன்படுகின.
வெளி இணைப்புகள்
பகுப்பு:மின் உறுப்புகள்
1654
1654 (MDCLIV) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.
மேற்கோள்கள்
*
சர்குணேஸ்வரபுரம் ஊராட்சி
சர்குணேஸ்வரபுரம் ஊராட்சி (Sarguneswarapuram Gram Panchayat), தமிழ்நாட்டின் திருவாரூர் மாவட்டத்தில் உள்ள குடவாசல் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1292 ஆகும். இவர்களில் பெண்கள் 642 பேரும் ஆண்கள் 650 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிரண்ஜித் அலுவாலியா
கிரண்ஜித் அலுவாலியா (Kiranjit Ahluwalia பிறப்பு 1955) ஓர் இந்திய பெண் ஆவார், இவர் தனது தவறான கணவனை 1989 இல் இங்கிலாந்தில் எரித்து கொன்றதன் மூலம் பரவலான சர்வதேச கவனம் பெற்றார். பத்து வருட உடல், உளவியல் மற்றும் பாலியல் முறைகேடுகளின் விளைவாக இந்தச் சம்பவம் நடந்தது எனக் கூறினார். ஆரம்பத்தில் கொலைக் குற்றவாளி என நிரூபிக்கப்பட்டு ஆயுள் தண்டனைக்குப் பிறகு, அலுவாலியாவின் தண்டனை போதிய ஆலோசனையின் அடிப்படையில் ரத்து செய்யப்பட்டது.
ப்ரோவோக்ட் (2006) திரைப்படம் அலுவாலியாவின் வாழ்க்கையைப் பற்றிய ஒரு கற்பனைக் கதையாகும்.
பின்னணி
1977 ஆம் ஆண்டில், தனது 21 ஆம் வயதில், கிரண்ஜித் தனது சகோதரியைச் சந்திக்க கனடாவுக்குச் செல்வதற்காக பஞ்சாபில் உள்ள சக் கலால் வீட்டை விட்டு வெளியேறினார். இதைத் தொடர்ந்து 21 ஜூலை 1979 அன்று, இவர் இங்கிலாந்துக்குச் சென்றார், அங்கு இவர் ஒரு முறை மட்டுமே சந்தித்த தனது கணவர் தீபக்கை மணந்தார். உடல் வன்முறை, உணவு பற்றாக்குறை மற்றும் திருமண கற்பழிப்பு உட்பட பத்து வருடங்களாக குடும்ப வன்முறையால் அவதிப்பட்டு வந்ததாக இவர் கூறினார்.
கிரண்ஜித் இவளுடைய குடும்பத்தை உதவிக்காக எதிர்பார்த்தபோது, நீ கணவனுடன் இருப்பது தான் குடும்ப கவுரவம் என்று கூறி இவரை கண்டித்தனர். இறுதியில் இவள் வீட்டை விட்டு ஓட முயன்றாள், ஆனால் இவள் கணவனால் கண்டுபிடிக்கப்பட்டு மீண்டும் கொண்டு வரப்பட்ட்டார். திருமணத்தின் போது, கிரஞ்சித்துக்கு இரண்டு மகன்கள் இருந்தனர், இவர் அடிக்கடி இவள் அனுபவித்த வன்முறைக்கு இவர்கள் சாட்சியாக இருந்ததாகக் கூறினார். இருப்பினும், விசாரணைக்கு முன்னர் நீதிமன்றத்திலோ அல்லது காவல் துறை நேர்காணல்களிலோ அந்த சிறுவர்கள் அதற்கான ஆதாரத்தினைக் கொடுக்கவில்லை.
1989 ஆம் ஆ ண்டில் ஒரு நாள் மாலை, கிரண்ஜித்தை இவரது கணவர் தாக்கியதாகக் கூறப்படுகிறது. பின்னர் இவர் தனது கணுக்கால்களை உடைத்து, சூடான இரும்பினால் முகத்தை எரிக்க முயன்றதாக குற்றம் சாட்டினார். அன்று இரவு, கணவர் தூங்கிக்கொண்டிருந்தபோது, கிரண்ஜித் சிறிது பெட்ரோல் மற்றும் காஸ்டிக் சோடா கலவையை எடுத்து வந்து அதை கலந்து அலுமியப் பொடிக்கட்டி ஒன்றினை உருவாக்கினார். அதை படுக்கையின் மேல் ஊற்றி விட்டு தன் மூன்று வயது மகனுடன் தோட்டத்திற்கு ஓடினார்.
பின்னர் ஒரு நேர்காணலில்: "அது எவ்வளவு வலிக்கிறது என்பதை இவருக்குக் காட்ட முடிவு செய்தேன். சில சமயங்களில் நான் தப்பி ஓட முயன்றேன், ஆனால் அவர் என்னைப் பிடித்து இன்னும் கடுமையாக அடிப்பார். நான் அவர் பின்னால் ஓட முடியாமல் இவரது கால்களை எரிக்க முடிவு செய்தேன். " "இவன் எனக்கு கொடுத்த வலியைப் போக்க, இவன் கொடுத்ததைப் போன்ற ஒரு வடுவை நான் இவனுக்குக் கொடுக்க விரும்பினேன்" அதற்காகத் தான் இவ்வாறு செய்தேன் எனக் கூறினார்.
தீபக்கின் உடலில் 40% க்கும் அதிகமான தீக்காயங்கள் ஏற்பட்டன மற்றும் 10 நாட்களுக்குப் பிறகு கடுமையான தீக்காயங்கள் மற்றும் இரத்த நச்சுப்பாட்டு சிக்கல்களால் மருத்துவமனையில் இறந்தார். பின்னர் கிரண்ஜித் கைது செய்யப்பட்டு இறுதியில் கொலைக் குற்றத்திற்காக குற்றம் சாட்டப்பட்டார்.
வே. ச. திருமாவளவன்
'''வே. ச. திருமாவளவன்''' (பிறப்பு: சூலை 1 1939 தமிழக எழுத்தாளர், புவனகிரி எனுமிடத்தில் பிறந்து தற்போது எழிலகம் 21வது குறுக்குத்தெரு அவ்வை நகர் இலாசுப்பேட்டை புதுவையில் வசித்துவருபவருமான இவர் ஒரு ஓய்வுபெற்ற கல்லூரி முதல்வரும், எழுத்தாளரும், இலக்கிய ஆர்வலரும், 2002ல் இலங்கையில் நடைபெற்ற உலக இஸ்லாமியத் தமிழ் இலக்கிய மாநாட்டில் பங்கேற்றவருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1939 பிறப்புகள் பகுப்பு:கடலூர் மாவட்ட நபர்கள் பகுப்பு:புதுச்சேரி எழுத்தாளர்கள்
ஆக்கர் பண்பாடு
ஆக்கர் பண்பாடு அல்லது ஆக்கர் இயக்கம் (Maker Culture) என்பது தானே செய்தல் பண்பாடு (DIY Culture), கொந்தர்கள் பண்பாடுகளின் (Hacker Culture) நீட்சியாகவும், கலைகளும் கைவினைத் தொழில்கள் இயக்கத்தின் (Arts and Crafts) மீள் உருவாக்கம் ஆகவும் உருவாகிவரும் ஒரு தற்கால உப பண்பாடு அல்லது இயக்கம் ஆகும். ஏற்கனவே உள்ள பொருட்களை பழுது பார்த்தல்/திருத்துதல், மாற்றியமைத்தல், மீள் பயன்படுத்தல், புதிய பொருட்களை ஆக்குதல், கட்டற்ற முறையில் இந்த நுட்பங்களை அறிவைப் பகிர்ந்துகொள்ளல் இந்தப் பண்பாட்டின் உத்வேகமாகாக இருக்கின்றது. இந்தப் பண்பாட்டில் ஈடுபாடு உடையவர்கள் மின்னணுவியல், தானியங்கியியல், முப்பரிமாண அச்சாக்கம், கருவிகள் உருவாக்கம் போன்ற பொறியியல் துறைகள் சார்ந்த செயற்திட்டங்களிலும், மரவேலை, உலோகவேலை போன்ற மரபுர்சார் தொழிற்கலைகள் சார்ந்த செயற்திட்டங்களிலும் ஈடுபாடு காட்டுகின்றார்கள். இந்தப் பண்பாட்டை ஐக்கிய அமெரிக்க படைத்துறை, சீன அரசு போன்றவை தமது தேவைகளுக்கு ஏற்ப செதுக்கு அல்லது பயன்படுத்தி வருவதாக விமர்சிக்கப்பட்டுள்ளது.
மேற்கோள்கள்
பகுப்பு:தானே செய்தல்
அல்-வுசுத்தா ஆளுநரகம் (ஓமான்)
அல் உஸ்டா கவர்னரேட் (Al Wusta Governorate, مُحَافَظَة ٱلْوُسْطَى ) என்பது ஓமானின் ஆளுநரகங்களில் ஒன்றாகும். இதன் தலைநகரம் ஹைமா ' நகரமாகும். இது 2011 அக்டோபர் 28 அன்று ஆளுநரகமாக மாற்றப்படுவதற்கு முன்பு ஒரு பிராந்தியமாக ( மிண்டாக்கா ) இருந்தது.
மாகாணங்கள்
அல் உஸ்டா பிராந்தியம் நான்கு விலாயட் (மாகாணங்கள்) கொண்டது :
நலவாழ்வு நிறுவனங்கள்
இந்த பிராந்தியத்தின் ஒவ்வொரு விலையாட்டிலும் ஏராளமான சுகாதார நிறுவனங்கள் உள்ளன:
குறிப்புகள்
பகுப்பு:ஓமானின் ஆளுநரகங்கள் பகுப்பு:அரபு மொழி வார்த்தைகளைக் கொண்ட கட்டுரைகள்